title: 2007/242/EK: Padomes Lēmums ( 2007. gada 23. aprīlis ), ar ko īsteno 7. panta 2. punktu Regulā (EK) Nr. 423/2007 par ierobežojošiem pasākumiem pret Irānu

text:
               24.4.2007

               LV

               Eiropas Savienības Oficiālais Vēstnesis

               L 106/51

      PADOMES LĒMUMS

   (2007. gada 23. aprīlis),
   ar ko īsteno 7. panta 2. punktu Regulā (EK) Nr. 423/2007 par ierobežojošiem pasākumiem pret Irānu
   (2007/242/EK)
   EIROPAS SAVIENĪBAS PADOME,
   ņemot vērā Padomes Regulu (EK) Nr. 423/2007 (2007. gada 19. aprīlis) (1), un jo īpaši tās 15. panta 2. punktu,
   tā kā:

               (1)

               Padome 2007. gada 19. aprīlī pieņēma Regulu (EK) Nr. 423/2007 par ierobežojošiem pasākumiem pret Irānu. Minētās regulas 15. panta 2. punktā paredzēts, ka Padome izveido, pārskata un groza šīs regulas 7. panta 2. punktā minēto personu, vienību un struktūru sarakstu.

               (2)

               Padome ir noteikusi, ka atsevišķas personas, vienības un struktūras atbilst Regulas (EK) Nr. 423/2007 7. panta 2. punktā paredzētajiem nosacījumiem un tāpēc būtu jāiekļauj minētās regulas V pielikumā tur izklāstīto individuālo un īpašo iemeslu dēļ,

         IR PIEŅĒMUSI ŠO LĒMUMU.
   1. pants
   Šā lēmuma pielikumā minētās personas, vienības un struktūras uzskaita saskaņā ar Regulas (EK) Nr. 423/2007 V pielikumā ietverto sarakstu.
   2. pants
   Šis lēmums stājas spēkā tā publicēšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2007. gada 23. aprīlī

            Padomes vārdā —

            priekšsēdētājs

         F.-W. STEINMEIER

      (1)  OV L 103, 20.4.2007., 1. lpp.

      PIELIKUMS

         “A.   Juridiskās personas, vienības un struktūras

                     Vārds, uzvārds/nosaukums

                     Identifikācijas informācija

                     Pamatojums

                     1.

                        Aerospace Industries Organisation, AIO (Gaisa un Kosmosa telpas nozares uzņēmumu organizācija)

                        AIO, 28 Shian 5, Lavizan, Tehran

                        AIO uzrauga Irānas veikto raķešu ražošanu, tostarp Shahid Hemmat Industrial Group, Shahid Bagheri Industrial Group un Fajr Industrial Group, kuras visas ir minētas ANO DP Rezolūcijā 1737 (2006). ANO DP Rezolūcijā 1737 (2006) minēts arī AIO vadītājs un divas citas augsta ranga amatpersonas.

                     2.

                        Armament Industries

                        Pasdaran Av., PO Box 19585/777, Tehran

                        DIO (Defence Industries Organization, Aizsardzības nozaresuzņēmumu organizācijas) filiāle.

                     3.

                     Aizsardzības tehnoloģiju un zinātniskās pētniecības centrs (DTSRC, Defence Technology and Science Research Centre) – pazīstams arī kā Izglītības pētniecības institūts (Educational Research Institute)/Moassese Amozeh Va Tahgiaghati (ERI/MAVT Co.)

                        Pasdaran Av., PO Box 19585/777, Tehran

                     Nodarbojas ar pētniecību un attīstību. DIO filiāle. DTSRC veic lielu daļu iepirkumu DIO vajadzībām.

                     4.

                        Jaber Ibn Hayan

                        AEOI-JIHRD P.O.Box: 11365-8486.; Tehran; 84, 20th Av. Entehaye Karegar Shomali Street; Tehran

                        Jaber Ibn Hayan ir AEOI (Irānas Atomenerģijas organizācija) laboratorija, kas piedalās ar kodoldegvielas ciklu saistītās aktivitātēs. Tā atrodas Teherānas Kodolpētniecības centra (TNRC) paspārnē un pirms 2003. gada Irāna to netika deklarējusi atbilstīgi drošības nolīgumam, lai arī laboratorijā notika konversijas aktivitātes.

                     5.

                        Marine Industries

                        Pasdaran Av., PO Box 19585/777, Tehran

                        DIO filiāle.

                     6.

                        Nuclear Fuel Production and Procurement Company, NFPC

                        AEOI-NFPD, P.O.Box: 11365-8486, Tehran/Iran

                        AEOI Kodoldegvielas ražošanas nodaļa (NFPD) nodarbojas ar pētniecību un attīstību saistībā ar kodoldegvielas ciklu, tostarp: urāna apzināšana, ieguve raktuvēs, malšana, konversija un kodolatkritumu pārvaldība. NFPC ir NFPD pēctecis, kas ir AEOI apakšuzņēmums, kurš veic pētniecību un attīstību saistībā ar kodoldegvielas ciklu, tostarp arī konversiju un bagātināšanu.

                     7.

                        Special Industries Group

                        Pasdaran Av., PO Box 19585/777, Tehran

                        DIO filiāle.

                     8.

                        TAMAS Company

                        TAMAS ir iesaistīts ar bagātināšanu saistītās aktivitātēs, kuras SAEA valde un Drošības padome pieprasīja Irānai pārtraukt. TAMAS ir galvenā struktūra, kuras pakļautībā izveidotas četras filiāles, tostarp, viena no tām nodarbojas ar urāna ieguvi un koncentrāciju, bet cita atbild par urāna apstrādi, bagātināšanu un atkritumiem.

               B.   Fiziskas personas

                     Vārds, uzvārds/nosaukums

                     Identifikācijas informācija

                     Pamatojums

                     1.

                        Reza AGHAZADEH

                     Dzimšanas datums: 15.3.1949. Pases numurs: S4409483, derīga 26.4.2000.–27.4.2010. Izdota: Teherānā. Dzimšanas vieta: Hoja (Khoy)

                     Irānas Atomenerģijas organizācijas (AEOI) vadītājs. AEOI uzrauga Irānas kodolprogrammu un ir minēta ANO DP Rezolūcijā 1737 (2006).

                     2.

                        Amir Moayyed ALAI

                     Iesaistīts centrifūgu montāžas un konstruēšanas vadīšanā. SAEA valde un Drošības padome pieprasīja Irānai pārtraukt visas ar bagātināšanu saistītās aktivitātes. Tas ietver arī visu darbu, kas saistīts ar centrifūgām. Alai2006. gada 27. augustā no prezidenta Ahmadinejad saņēma īpašu apbalvojumu par viņa lomu centrifūgu montāžas un konstruēšanas vadīšanā.

                     3.

                        Mohammed Fedai ASHIANI

                     Iesaistīts amonija uranilkarbonāta ražošanā un Natanzas bagātināšanas kompleksa vadībā. Irānai tika pieprasīts pārtraukt visas ar urāna bagātināšanu saistītas aktivitātes. Ashiani2006. gada 27. augustā no prezidenta Ahmadinejad saņēma īpašu apbalvojumu par viņa lomu amonija uranilkarbonāta ražošanas procesā un par lomu Natanzas (Kāšānas) bagātināšanas kompleksa vadīšanā un projektēšanā.

                     4.

                        Haleh BAKHTIAR

                     Iesaistīta 99,9 % koncentrācijas magnēzija ražošanā. Bakhtiar2006. gada 27. augustā no prezidenta Ahmadinejad saņēma īpašu apbalvojumu par viņas lomu, ražojot magnēziju 99,9 % koncentrācijā. Tik tīru magnēziju izmanto urāna metāla ražošanai, ko var pārveidot par materiālu kodolieročiem. Irāna ir atteikusies SAEA sniegt pieeju dokumentam par urāna metāla pusložu ražošanu, ko izmanto vienīgi kodolieročos.

                     5.

                        Morteza BEHZAD

                     Iesaistīts centrifūgu sastāvdaļu izgatavošanā. Irānai tika pieprasīts pārtraukt visas ar urāna bagātināšanu saistītas aktivitātes. Tas ietver arī visu darbu, kas saistīts ar centrifūgām. Behzad2006. gada 27. augustā no prezidenta Ahmadinejad saņēma īpašu apbalvojumu par viņa lomu, izgatavojot sarežģītas un slepenas centrifūgu sastāvdaļas.

                     6.

                        Dr Hoseyn (Hossein) FAQIHIAN

                        NFPC adrese: AEOI-NFPD, P.O.Box: 11365-8486, Tehran/Iran.

                     Pārstāvis un ģenerāldirektors Nuclear Fuel Production and Procurement Company (NFPC), kas ir daļa no AEOI. AEOI uzrauga Irānas kodolprogrammu un ir minēta ANO DP Rezolūcijā 1737 (2006). NFPC ir iesaistīts ar bagātināšanu saistītās aktivitātēs, kuras SAEA valde un Drošības padome pieprasīja Irānai pārtraukt.

                     7.

                        Seyyed Hussein (Hossein) HUSSEINI (HOSSEINI)

                        AEOI amatpersona, kas iesaistīta smagā ūdens pētniecības reaktora (IR40) projektā Arākā. ANO DP Rezolūcijā 1737 (2006) Irānai ir pieprasīts pārtraukt visu darbu pie smagā ūdens pētniecības projektiem.

                     8.

                        Javad KARIMI SABET

                        Novin Energy Company prezidents. Karimi Sabet2006. gada 27. augustā no prezidenta Ahmadinejad saņēma īpašu apbalvojumu par viņa lomu, izstrādājot, ražojot, uzstādot un iedarbinot Natanzas kompleksa kodolaprīkojumu.

                     9.

                        Said Esmail KHALILIPOUR

                        AEOI vadītāja vietnieks. AEOI uzrauga Irānas kodolprogrammu un ir minēta ANO DP Rezolūcijā 1737 (2006).

                     10.

                        Ali Reza KHANCHI

                        NRC adrese: AEOI-NRC P.O.Box: 11365-8486 Tehran/Iran; Fakss: (+9821) 8021412.

                        AEOI Teherānas Kodolpētījumu centra (Tehran Nuclear Research Center) vadītājs. SAEA joprojām gaida Irānas paskaidrojumus par plutonija atdalīšanas eksperimentiem, kas veikti TNRC, tostarp par augsti bagātināta urāna daļiņu klātbūtni vides paraugos, kas iegūti Keredžes Atkritumu uzglabāšanas kompleksā, kur atrodas konteineri, kuros agrāk glabāts vājināts urāns, kurš izmantots šajos eksperimentos. AEOI uzrauga Irānas kodolprogrammu un ir minēta ANO DP Rezolūcijā 1737 (2006).

                     11.

                        Hamid Reza MOHAJERANI

                     Iesaistīts Isfahānas Urāna konversijas kompleksa (Uranium Conversion Facility (UCF)) veiktās ražošanas vadībā. Mohajerani2006. gada 27. augustā no prezidenta Ahmadinejad saņēma īpašu apbalvojumu par lomu Urāna konversijas kompleksa veiktās ražošanas vadībā un UF6 vienības plānošanā, celšanā un uzstādīšanā (UF6 ir bagātināšanas izejmateriāls).

                     12.

                        Houshang NOBARI

                     Iesaistīts Natanzas bagātināšanas kompleksa vadībā. SAEA valde un Drošības padome pieprasīja Irānai pārtraukt visas ar bagātināšanu saistītās aktivitātes. Tās ietver arī aktivitātes, kas notiek Natanzas (Kāšānas) bagātināšanas kompleksā. Nobari2006. gada 27. augustā no prezidenta Ahmadinejad saņēma īpašu apbalvojumu par lomu, veiksmīgi vadot un īstenojot Natanzas (Kāšānas) kompleksa plānu.

                     13.

                     Dr Javad RAHIQI

                        AEOI Isfahānas Kodoltehnoloģiju centra (Esfahan Nuclear Technology Centre) vadītājs. Centrs uzrauga urāna konversijas rūpnīcu Isfahānā. SAEA valde un Drošības padome pieprasīja Irānai pārtraukt visas ar bagātināšanu saistītās aktivitātes. Tas ietver arī visu darbu pie urāna konversijas. AEOI uzrauga Irānas kodolprogrammu un ir minēta ANO DP Rezolūcijā 1737 (2006).

                     14.

                        Abbas RASHIDI

                     Iesaistīts bagātināšanas darbā, kas notiek Natanzā. SAEA valde un Drošības padome pieprasīja Irānai pārtraukt visas ar bagātināšanu saistītās aktivitātes. Rashidi2006. gada 27. augustā no prezidenta Ahmadinejad saņēma īpašu apbalvojumu par viņa veikto vadību un ievērojamo lomu, veiksmīgi īstenojot centrifūgu 164 bagātināšanas kaskādi Natanzā.

                     15.

                        Abdollah SOLAT SANA

                     Isfahānas Urāna konversijas kompleksa (Uranium Conversion Facility (UCF)) rīkotājdirektors. Šis komplekss ražo izejmateriālu (UF6) Natanzas bagātināšanas iekārtām. Solat Sana2006. gada 27. augustā no prezidenta Ahmadinejad saņēma īpašu apbalvojumu par viņa lomu.”


title: Padomes Lēmums (KĀDP) 2016/220 (2016. gada 15. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi

text:
               17.2.2016

               LV

               Eiropas Savienības Oficiālais Vēstnesis

               L 40/11

         PADOMES LĒMUMS (KĀDP) 2016/220
   (2016. gada 15. februāris),
   ar ko groza Lēmumu 2011/101/KĀDP par ierobežojošiem pasākumiem pret Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 15. februārī pieņēma Lēmumu 2011/101/KĀDP (1).

               (2)

               Padome ir pārskatījusi Lēmumu 2011/101/KĀDP, ņemot vērā politiskās situācijas attīstību Zimbabvē.

               (3)

               Ierobežojošie pasākumi būtu jāpagarina līdz 2017. gada 20. februārim.

               (4)

               Ierobežojošos pasākumus būtu jāturpina piemērot attiecībā uz septiņām personām un vienu vienību, kas iekļautas Lēmuma 2011/101/KĀDP I pielikumā. Būtu jāatjauno ierobežojošo pasākumu apturēšana attiecībā uz piecām personām, kas uzskaitītas Lēmuma 2011/101/KĀDP II pielikumā.

               (5)

               Attiecīgi būtu jāgroza Lēmums 2011/101/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2011/101/KĀDP groza šādi:

               1)

               lēmuma 10. pantu aizstāj ar šādu:
               “10. pants
               1.   Šis lēmums stājas spēkā tā pieņemšanas dienā.
               2.   Šo lēmumu piemēro līdz 2017. gada 20. februārim.
               3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām, tiek pārtraukti līdz 2017. gada 20. februārim.
               Apturēšanu pārskata reizi trijos mēnešos.
               4.   Šo lēmumu regulāri pārskata un attiecīgi atjauno vai groza, ja Padome uzskata, ka lēmuma mērķi nav sasniegti.”;

               2)

               I pielikumu aizstāj ar tekstu, kas norādīts šā lēmuma I pielikumā;

               3)

               II pielikumu aizstāj ar tekstu, kas norādīts šā lēmuma II pielikumā.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 15. februārī

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).

      I PIELIKUMS

            “I PIELIKUMS
            PERSONAS UN VIENĪBAS, KAS MINĒTAS 4. UN 5. PANTĀ
            I.   Personas

                        Uzvārds, vārds (un iespējamie pieņemtie vārdi)

                        Identifikācijas informācija

                        Iekļaušanas pamatojums

                        1.

                        Mugabe, Robert Gabriel

                        Prezidents, dzimis 1924. gada 21. februārī,
                        pase AD001095

                        Valdības vadītājs, atbildīgs par darbībām, kas būtiski apdraud demokrātiju, cilvēktiesību ievērošanu un tiesiskumu.

                        2.

                        Mugabe, Grace

                        Dzimusi 1965. gada 23. jūlijā,
                        pase AD001159,
                        ID 63-646650Q70

                        Saistīta ar valdības ZANU-PF (Zimbabves Āfrikas Nacionālās savienības patriotiskās frontes) frakciju. 2002. gadā pārņēma Iron Mask Estate, iespējams, lai nelikumīgi gūtu lielu peļņu no dimantu ieguves.

                        3.

                        Bonyongwe, Happyton Mabhuya

                        Centrālās izlūkošanas organizācijas ģenerāldirektors, dzimis 1960. gada 6. novembrī,
                        pase: AD002214,
                        ID: 63-374707A13

                        Augsti stāvoša drošības iestādes amatpersona, kam ir cieša saikne ar valdības ZANU-PF frakciju un ir iesaistīts valsts represīvās politikas veidošanā vai vadīšanā. Tiek apsūdzēts kā atbildīgais par Kustības demokrātiskām pārmaiņām (MDC) aktīvistu nolaupīšanu, spīdzināšanu un nogalināšanu 2008. gada jūnijā.

                        4.

                        Chihuri, Augustine

                        Policijas komisārs, dzimis 1953. gada 10. martā,
                        pase AD000206,
                        ID 68-034196M68

                        Augsti stāvoša policijas amatpersona un loceklis kopējā operatīvajā vadībā, kas cieši saistīta ar ZANU-PF represīvo politiku. Ir publiski atzinies, ka pretēji Policijas likumam atbalstīja ZANU-PF. 2009. gada jūnijā pavēlēja policijai atsaukt visas lietas, kas saistītas ar slepkavībām, kuras veiktas 2008. gada jūnija prezidenta vēlēšanu priekšvēlēšanu kampaņas laikā.

                        5.

                        Chiwenga, Constantine

                        Zimbabves aizsardzības spēku komandieris, ģenerālis (bijušais armijas komandieris, ģenerālleitnants), dzimis 1956. gada 25. augustā,
                        pase AD000263,
                        ID 63-327568M80

                        Kopējās operatīvās vadības loceklis un piedalās represīvas valsts politikas veidošanā vai vadīšanā. Izmantoja armiju, lai atņemtu lauku saimniecības. 2008. gada vēlēšanu laikā bija galvenais ar prezidenta vēlēšanām saistītās vardarbības ierosinātājs.

                        6.

                           Shiri, Perence (jeb Bigboy) Samson Chikerema

                        Ģenerālleitnants (gaisa spēki), dzimis 1955. gada 1. novembrī,
                        ID 29-098876M18

                        Vecākais militārais virsnieks un ZANU-PF kopējās operatīvās vadības loceklis, piedalās valsts represīvās politikas veidošanā vai vadīšanā. Iesaistīts politiski motivētā vardarbībā, tostarp 2008. gada vēlēšanu laikā Mashonaland West un Chiadzwa.

                        7.

                           Sibanda, Phillip Valerio (jeb Valentine)

                        Zimbabves valsts armijas komandieris, ģenerālleitnants, dzimis 1956. gada 25. augustā vai 1954. gada 24. decembrī,
                        ID 63-357671H26

                        Vecākā armijas amatpersona, saistīts ar valdību un piedalās valsts represīvās politikas veidošanā vai vadīšanā.

                  II.   Vienības

                        Nosaukums

                        Identifikācijas informācija

                        Iekļaušanas pamatojums

                        1.

                        Zimbabwe Defence Industries

                           10th floor, Trustee House, 55 Samora Machel Avenue, PO Box 6597, Harare, Zimbabve

                        Saistīta ar Aizsardzības ministriju un valdības ZANU-PF frakciju.”

      II PIELIKUMS

            “II PIELIKUMS
            PERSONAS, KAS MINĒTAS 10. PANTA 3. PUNKTĀ
            Personas
            Uzvārds, vārds (un iespējamie pieņemtie vārdi)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                           Shiri, Perence (jeb Bigboy) Samson Chikerema)

                        5.

                           Sibanda, Phillip Valerio (jeb Valentine)”